MPIC รูดหนัก 4 วันติด ร่วงต่อเกือบ 8% นิวโลว์ในรอบ 6 เดือน หลังงบฯปี 60 ขาดทุนเพิ่ม 88%
MPIC รูดหนัก 4 วันติด ร่วงต่อเกือบ 8% นิวโลว์ในรอบ 6 เดือน หลังงบฯปี 60 ขาดทุนเพิ่ม 88% โดยปิดตลาดภาคเช้า อยู่ที่ 1.33 บาท ลบ 0.11 บาท หรือ 7.64% สูงสุดที่ 1.44 บาท ต่ำสุดที่ 1.33 บาท มูลค่าซื้อขายที่ 4.61 แสนบาท
19 ก.พ. 2561

ผู้สื่อข่าวรายงานว่า ราคาหุ้นบริษัท เอ็ม พิคเจอร์ส เอ็นเตอร์เทนเม้นท์ จำกัด (มหาชน) หรือ MPIC ปิดตลาดภาคเช้า อยู่ที่ 1.33 บาท ลบ 0.11 บาท หรือ 7.64% สูงสุดที่ 1.44 บาท ต่ำสุดที่ 1.33 บาท มูลค่าซื้อขายที่ 4.61 แสนบาท ขณะที่ดัชนีตลาดหุ้นไทยโดยรวมบวก 0.51%

ทั้งนี้ราคาหุ้นปรับตัวลดลงต่อเนื่องเป็นวันที่ 4 นับตั้งแต่ราคาหุ้นยืนที่ระดับ 1.47 บาท เมื่อวันที่ 14 ก.พ.61 อีกทั้งยังทำจุดต่ำสุดนับตั้งแต่ราคาหุ้นอยู่ที่ระดับ 1.31 บาท เมื่อวันที่ 16 ส.ค.60
โดยปัจจัยที่ส่งผลให้ราคาหุ้นปรับตัวลดลงในวันนี้ คาดว่ามาจากการที่บริษัทฯประกาศผลการดำเนินงานประจำปี 2560 ออกมามีผลขาดทุนเพิ่มขึ้น 88% มาที่ 155.63 ล้านบาท จากปี 59 ขาดทุน 82.98 ล้านบาท เนื่องจากบริษัทมีการตัดจำหน่ายลูกหนี้ค้างชำระนานโดยบันทึกหนี้สูญและหนี้สงสัยจะสูญจำนวน 78.10 ล้านบาทในค่าใช้จ่ายบริหาร
รวมทั้งบริษัทมีรายได้ลดลง 121.62 ล้านบาท หรือคิดเป็น 25.07 สาเหตุหลักมาจากการลดลงของรายได้จากการขายวีซีดีและดีวีดี
 